
 З  А П  И  С  Н  И  К


Од седумнаесетата редовна седница на Советот на општина Чешиново-Облешево, одржана на ден 07.12.2022 година,во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Анита Колева и Сане Стојанов.
Отсутен: Боби Ѓоргиев
Присутни и: Градоначалникот г-н Далибор Ангелов, Моника Накова – директор на ЈОУДДГ „Ѕвездички“ Чешиново, Милена Параклиев – Одговорен сметководител во општината.
Записникот го води Драгица Горгиевска – Раководител на Одделение за  нормативно-правни работи во општината
	Записникот од шеснаесетата редовна седница се стави на разгледување.
	Забелешки на Записникот од четиринаесетата редовна седница:
	-Слаџана Ангелова
	Кај Точката за Ребаланс на Буџетот, прашањето и Одговорот не се однесуваа за струјата туку одговорот на Градоначалникот беше дека од таа Програма ќе се исплатат и средствата за погреб на детето Мартин Коцев мислам дека беше што почина во Малта.
	-Анита Колева
	И мојата дискусија е погрешно запишана во Записникот, не кажав баш така. Јас реков нема да гласам за Записникот бидејки Влатко Коцев е тука и сака да даде свое објаснување.
-Франческо Наков
Процедурално: Во врска со средствата кои Влатко бара да му бидат одобрени мислам дека околу 500 лица ми звонија во врска со тоа.
-Орце Митров
Случајно кога се збореше за одобрување на средства за клубот, кога тие беа кај Градоначалникот, и јас бев таму. Градоначалникот рече ќе помогнеме во зависност од Нашите можности. Шурата на Влатко на рака има дадено 1.500 Евра за клубот. Да се виде ако постои  начин барем тие средства да им бидат одобрени доколку постои можност. Ако не може оваа година, наредната ако општината има пари.
-Сане Стојанов
Мој предлог е за ова да дискутираме под Точка Разно (Предлози, прашања и барања).

	Се премина на гласање по Записникот .
	Од присутни 10 членови на Советот во просторијата за време на гласањето Записникот со забелешките се усвои со  10 гласа ЗА.


	За седуманесетата редовна седница Претседателот го предложи следниот:


Дневен ред,


1. Правилник за утврдување на цените и услугите што ги дава ЈОУДГ „Ѕвездички’ Чешиново, за износот и надоместокот на трошоците за престој на деца во установата што паѓа на товар на родителите
2. Правилник за изменување и дополнување на правилникот за систематизација на работните места во ЈОУДГ „Ѕвездички’ Чешиново
3. Предлог Одлука за прифаќање на Иницијатива за изработка на Урбанистички проект вон опфат на УП за Њ1.13 површински соларни и фотоволтаични електрани на КП 33 дел од КП 394, 395, 38 и 9 КО Бања, општина Чешиново-Облешево
4. Предлог Одлука за прифаќање на Иницијатива за изработка на Урбанистички проект вон опфат на УП за Њ1.13 површински соларни и фотоволтаични електрани на КП 396, 37, 36, 35, дел од  394, 395, 38 и 9 КО Бања, општина Чешиново-Облешево
5. Извештај за одржување на ИСИ 2022
6. Предлог Програма за награди и податроци во основното и предучилишното образование и воспитание во општина Чешиново-Облешево за 2023 година
7. Предлог Програма за остварување на социјална заштита во општина Чешиново-Облешево за 2023 година
8. Предлог Програма за одржување на јавна чистота на подрачјето на општина Чешиново-Облешево за 2023 година
9. Предлог Одлука за утврдување на критериуми за распределба на средства од блок дотацијата за основно онразование за основните училишта во општина Чешиново-Облешево за 2023 година
10. Предлог Програма за поттикнување и унапредување на еднакви можности на мажите и жените на територија на општина Чешиново-Облешево за 2023 година
11. Предлог Програма за работа во областа на располагање со градежно земјиште во сопственост на РСМ на подрачјето на општина Чешиново-Облешево за 2023 година
12. Нацрт Буџет на општина Чешиново-Облешево за 2023 година
13. Нацрт Одлука за извршување на Буџетот на општина Чешиново-Облешево за 2023 година
14. Предлози, прашања и барања


[bookmark: _GoBack]Со 10 гласа ЗА се усвои Дневниот ред.-     
 
1 Точка (Правилник за утврдување на цените и услугите што ги дава ЈОУДГ „Ѕвездички’ Чешиново, за износот и надоместокот на трошоците за престој на деца во установата што паѓа на товар на родителите )

-Моника Накова
Даде објаснување на писмениот Правилник.
Истиот е направен врз база на Одлуката на Управниот одбор на која Согласност даде и Советот на општината. Надоместокот на трошоците се зголеми од 1.490,00 денари на 1.800,00 денари. Распоредот на средствата е 65% се за храна а додека 35% за материјални трошоци. Во член 6 е наведено дека во случај на елементарни непогоди, случајот што беше со ковидот кога децата не посетуваа градинка, ќе се наплаќа само процентот за материјални трошоци. Тоа е со цел да се задржи местото во градинката. Ова до сега не беше регулирано. И на претходната седница кажав дека за деца без родителска грижа или на самохрани родители надоместокот нема да се наплаќа.
-Слаџана Ангелова
Што се подразбира по материјални трошоци?
-Моника Накова
Тоа се средства за хигиена, хамер и се друго што е потребно за децата. Тоа е согласно Правилникот од Министерството.
-Слаџана Ангелова
Кои односно колку родители беа присутни кога се донесе Одлуката за промена на надоместокот за престој на дечињата во градинката? Се согласувам дека се е поскапено и дека треба да има корекција на цената, но ја разбирам и реакцијата на родителите кои не се известени за сето ова. Начинот на известување на беше добар. Јас имам дете што посетува градинка а и јас дознав тука дека ќе има корекција на цената.
-Моника Накова
Од Совет на родители два члена се и членови на Управниот одбор.
-Слаџана Ангелова
Постојат групи на социјалните медиуми барем таму требало да известите за ова. Се прошири муабет дека Советот го зголемил надоместокот што не е така. Или требаше да свикате една родителска средба.
-Моника Накова
Предлогот за зголемување на надоместокот беше 2.000,00 денари. Реакцијата да не биде толку зголемувањето беше токму од претставниците од Советот на родители. По нивен предлог се утврди надоместок од 1.800,00 денари.
-Слаџана Ангелова
За вакви и слични ситуации во иднина навреме да бидат известени родителите.
-Моника Накова
Откако се даде согласност на Одлуката имаше реакција од еден или двајца родители кои се јавија и се пожалија на ваквата Одлука. Тоа е Предлог од нас за кој бараме да ни дадете Согласнот. Одлуката е на Управниот одбор.
-Слаџана Ангелова
Во иднина да се напише во групата. Јас сум член на Советот и мене ме прозиваат дека општината ги зголемила цените. Или да се залепи едно известување на врата и секој што ќе го донесе детето во градинка да може да го прочита. Но од друга страна може така и ќе биде поголем револтот.
-Моника Накова
Соработката со родителите ни е многу слаба. Сакавме да направиме Новогодишен базар, родителите заедно со децата да ги изработат креациите што ќе бидат понудени на базарот. Но соработката е слаба, нема интерес. Напишавме по групите поопширно образложение.
-Сане Стојанов
За секоја Одлука ќе се наиде на критика од одреден број на луѓе. Ако се зголеми, зошто е зголемено. Ако се намали, зошто е намалено.
Моето прашање е со оваа Наша Одлука односно со овој Правилник да не се соочиме со шпроблеми со Министерството за труд и социјална политика. Пред некоја седница кога Ве прашав кој ги утврдува цените за надоместокот за престој на децата во градинка ми одговоривте Министерството за труд и социјална политика, а на наредната седница цените се утврдија со Одлука на Управниот одбор на детската градинка.
Се прочита дел од Записникот каде директорката изјавува дека цените ги утврдува Министерството.
-Моника Накова
Точно е дека цената е утврдена со Правилник од страна на Министерството за труд и социјална политика и тој е објавен во Службен весник Меѓутоа во Закон за детска заштита член 194 стои дека може да се врши промена на цената со Одлука на Управниот одбор, а на истата Одлука согласност дава Основачот на детската градинка во овој случај Вие. Ние се обративме до Министерството. Без зголемување на надоместокот ние не може да опстанеме. Овие насоки ни се дадени од страна на Министерството. Ние сами не може да донесуваме вакви одлуки.
-Сане Стојанов
Ќе бидам воздржан се додека не видам дека и другите општини имаат постапено на овој начин. Зборувам за околните општини.
-Моника Накова
Во Пробиштип Одлуката е доставена до Советот на општината, во Зрновци вчера седница имаше Управниот одбор. Не превземам ризик да бидеме единствени.
-Сане Стојанов
Ова го кажувам за и Ние како Совет да бидеме заштитени. Да не бидеме ние први и единствени.
За следен Совет да го имаме ова како информација. Каде е донесена Одлука и која е цената?
-Моника Накова
Во Пробиштип предлогот е 2.000,00 денари.
-Анита Колева
Ако родителот доцни со една уплата односно не плате навремено за еден месец дали детето ќе биде испишано од градинката?
-Моника Накова
Доколку касне со уплата за еден месец само ги праќам листите во групите, односно во приватна порака на родителот. За две сметки исто, но за три тогаш праќам опомена.
-Анита Колева
Има реакција дека за еден месец е пратена опомена.
-Моника Накова 
Немам пратено писмена опомена, но имам случаи кога не плаќаа детето е отпишано и овие средства не можев да си ги наплатам ми останаа како долг. Затоа и ги праќам листите во порака.
-Слаџана Ангелова
Зошто да не бидат јавно кажани во групата туку се праќа во приватна порака. Сигурно на тие не им е прв пат што доцнат со уплата. 
-Моника Накова
Ни едно дете не е испишано врз основа на неплатена сметка.

По дискусијата се премина на гласање.
Од присутни 10 членови на Советот во просторијата за време на гласањето со 6 гласа ЗА и 3 гласа Воздржани се донесе Одлука за давање на Согласност на Правилникот за утврдување на цените и услугите што ги дава ЈОУДГ „Ѕвездички’ Чешиново, за износот и надоместокот на трошоците за престој на деца во установата што паѓа на товар на родителите.


2 Точка (Правилник за изменување и дополнување на правилникот за систематизација на работните места во ЈОУДГ „Ѕвездички’ Чешиново)

-Моника Накова
Даде објаснување на писмениот Правилник.
Воп овие измени нема измена во бројот на извршители. Има правилник во кој стои колку работни места во Правилникот за систематизација смејат да останат непотполнето. Измените се однесуваат во тоа што едно место за воспитувач го бришеме а предвидуваме едно место за неговател.
-Далибор Ангелов
Процедурално: директорке известете го Советот за ситуацијата со старо финансирање и одговорот од Министерството за финасии.
-Моника Накова
Кај нас во градинката имаме три упразнети места, 2 по основ на откази едно по основ на породилно отсуство. Двете места се однесуваат едно за неговател и едно за хигиеничар. Поднесовме барање до МТСП за пополнување на овие работни места, но иако се работи за старо финансирање, не добивме позитивен одговор од Министерството за финансии. Градинката нема толку средства за да може овие лица да ги вработи преку Агенција. 
-Градоначалникот
Баравме само замена за три месеци, но и тоа не се одобри. Парадоксот е што и по основ на породилно не даваат согласност за финансирање. Целта на тоа што Министерството се оградува е да се префрли финансирањетио на буџетската сметка. Не е лошо и Вие како орган на Локалната Самоуправа да реагирате во врска со оваа ситуација. Што доколку се јават неколку боледувања? Се довидеува во прашање функционирањето на градинката. Да се најде начин каде треба да се реагира во врска со ваквата состојба.  Еве Ви кажав со каква ситуација се соочуваме. Треба да бидете спремни дека може да се соочиме со проблем на функционирање на градинката. Да седнеме и да најдеме некое соломонско решение. Ние ќе продолжеме да бараме некој излез од ваквата ситуација, но кој ќе биде крајниот исход навистина не знам да кажам.
-Моника Накова
Имам нови барања од родители, а се однесува за формирање на уште една јаслена група за околу 15 дечиња. Немам одговор и на ова барање. Факт е дека има потреба а не може да им излземе во пресрет на родителите. Барањата до Министерствата се поднесени, добив негативен одговор.
-Слаџана Ангелова
Колку што сватив бројот на воспитувачи се намалува од два на еден.
-Моника Накова
Ситуацијата е таква што реално повеќе имаме потреба од неговател. Групите ми се исполнети со воспитувачи. Тој број е доволен. Јована беше воспитувач и си даде отказ. Кон оваа измена пристапив откако ги пополнив приправничките места.
-Градоначалникот
Како и што кажа директорката, на приправниците веќе им се трансформира работниот однос, не се веќе приправници добија Решенија.
-Моника Накова
Уште еднаш ќе кажам дека неговател ми е потребен бидејки сакам да отворам уште една јаслена група.
-Слаџана Ангелова
И бројот на хигиеничари е зголемен од 2 на 3.
-Моника Накова
Имаме три објекта а 2 хигиеничари. Нека стои во систематизацијата, ако има потреба нека се прими.

По дискусијата се премина на гласање.
Од присутни 10 членови на Советот во просторијата за време на гласањето со 5 гласа ЗА и 5 гласа Воздржани не се донесе Одлуката за давање на Согласност на Правилникот за изменување и дополнување на правилникот за систематизација на работните места во ЈОУДГ „Ѕвездички’ Чешиново.
-Градоначалникот
Од дискусијата претходно требаше да заклучите дека ние со сите сили се бориме градинката да опстои. Недостаток на кадар има од причини што Министерството не дава согласност за финасирање на нови вработувања. Од друга страна испаѓа дека на нас не ни требаат вработувања. Како ќе им се објасни на родителите чии деца се на листа за чекање, зошто не им се земаат децата во градинка.
Барам од Вас секој поединечно да ми објасни  врз основа на што се темели нивното гласање по основ на оваа Одлука. Го имам тоа право да го побарам од Вас.
-Орце Митров
Општината нема финансиски импликации од донесувањето на оваа Одлука и затоа гласав ЗА.
-Сашо Донев
Секогаш кога се работи за деца ќе гласам ЗА.
-Франческо Наков
Гласав Воздржан затоа што има притисок за донесување на оваа Одлука како што беше и за покачувањето.
-Слаџана Ангелова
И јас гласав Воздржано. Ако досега градинката функционирала со две чистачки, зошто да не продолжи да функционира така и во иднина. Цело време збориме нема пари, а вработуваме нови луѓе. За 300 денари покачување имаше многу реакции, ќе има и за ова.
-Градоначалникот
Со самото тоа што си член на Совет треба да трпеме и одредена критика од граѓаните. Не е избран член на Совет само да се присуствува на седницата и да се земе паушалот. Не одржувате седници на работните тела.
-Иван Андонов
Воздржан. Многу се навалува да се донесе Одлуката.
-Стојан Ангелов
Секогаш сум на страната на децата. Сигурно има потреба па се бара ова.
-Сане Стојанов
Секогаш сум ЗА но не ми се допадна излагањето на Градоначалникот. Треба да не оставе Нас ние сами да одлучиме дали некоја Одлука ќе се донесе или не. Знам дека е потребно да има вработувања. Да отидееден на боледување и треба да се затвори групата. Од тие причини сум ЗА.
За претходната точка гласав воздран за ние да се заштитиме.
-Градоначалникот
Потребно е да се разговара. Се извинувам ако наметнав таков став. Целта на донесување на оваа Одлука Ви се објасни. Но и доколку се донесе не значи дека ќе се реализира. Можеби Министерството повторно нема да даде согласност. Не сакав да Ви се наметнам како личност. Доколку не се донесе Одлуката Ние нема да може да бараме финансирање за вработување, бидејки велиме дека нема потреба од тоа. Се работи за поосетлива категорија на луѓе, за деца. Можеби Министерството нема да одобри.
-Славе Донев
Воздржан. Ние бевме криви и дека ја покачивме цената за престој на децата во градинката.
-Моника Накова
Ќе повторам повторно. Сака да отворам нова јаслена група.
-Анита Колева
Воздржана. Се работи за старо финансирање на упразнети места.
-Филип Јосев
Општината нема никаков финансиски издаток, јас сум ЗА.
-Драгица Горгиевска
Сакам да дадам едно објаснување околу постапката за вработување во градинката. Самото донесување на Правилникот за систематизација не значи дека веднаш утре директорката може да пристапи кон вработување. Правилникот за систематизација е предвидени работни места во една институција. За да се пристапи кон распишување на оглас за некое вработување истото треба да е предвидено и во Годишниот план за вработување кој повторно Вие ќе го гласате на Совет. Откако ќе се изгласа Годишниот план за вработување согласност се бара од Министерството за труд и социјална политика и од Министерството за финансии за обезбедени средства за плата на вработениот. И да постои работното место во систематизацијата доколку не се обезбедат согласностите директорката не може да распише оглас за вработување на неопределено време.
-Орце Митров
Добро кажа Анита, се работи за упразнети места за старо финансирање. Општината нема никаков трошок.
-Далибор Ангелов
Парадоксот е во тоа што упорно зборуваме дека е неопходно да се добијат согласностите за финансирање бидејкуи се доведува во прашање извршување на дејноаста. Секаде во околните општини има една централна градинка. Кај нас се три објекти но прилагодени за да може да се згрижат дечињата. За волја на вистината објектот во Чешиново е многу несоодветен за детска градинка бидејки е во склоп на училишната зграда. Цело време барам средства за нов објект една централна градинка со сите стандарди, а од друга страна пак сме контрадикторни велиме дека не ни требаат вработени кои ќе ги покриваат надлежностите на градинката.
-Славе Донев
Еве јас ќе бидам ЗА , го менувам своето гласање за да видиме дали ќе се одобрат средства за вработувања.
-Сане Стојанов
Како што кажав и околу покачувањето на надоместокот за престој на децата да ги добиеме информациите од другите општини. Да не наидеме на критики како кај покачувањето на ѓубрарината.
-Франческо Наков
Имам предлог да ја прегласаме оваа Точка, бидејки од излагањето разбрав дека ова е неопходно за функционирање на градинката. Доколку добијат согласност да се реализира Одлуката.

Се премина на гласање.
Со 10 гласа ЗА се донесе Одлука за давање на согласност на Правилник за изменување и дополнување на правилникот за систематизација на работните места во ЈОУДГ „Ѕвездички’ Чешиново


3 Точка (Предлог Одлука за прифаќање на Иницијатива за изработка на Урбанистички проект вон опфат на УП за Е1.13 површински соларни и фотоволтаични електрани на КП 33 дел од КП 394, 395, 38 и 9 КО Бања, општина Чешиново-Облешево)

	-Драгица Горгиевска
Ова е по барање на физичко лице. Поголемиот дел од површината е негова, мал дел кој е земјиште на РСМ со барање за дооформување ќе се продаде на барателот. Се работи за намена за фотоволтаици. Средствата околу урбанизацијата се на терет на барателот. Истото се однесува и за Точка 4.

Без дискусија се премина на гкласање.
Со 10 гласа ЗА се донесе Одлуката за прифаќање на Иницијатива за изработка на Урбанистички проект вон опфат на УП за Е1.13 површински соларни и фотоволтаични електрани на КП 33 дел од КП 394, 395, 38 и 9 КО Бања, општина Чешиново-Облешево

4 Точка (Предлог Одлука за прифаќање на Иницијатива за изработка на Урбанистички проект вон опфат на УП за Њ1.13 површински соларни и фотоволтаични електрани на КП 396, 37, 36, 35, дел од  394, 395, 38 и 9 КО Бања, општина Чешиново-Облешево)

Без дискусија со 10 гласа ЗА се донесе Одлуката за прифаќање на Иницијатива за изработка на Урбанистички проект вон опфат на УП за Њ1.13 површински соларни и фотоволтаични електрани на КП 396, 37, 36, 35, дел од  394, 395, 38 и 9 КО Бања, општина Чешиново-Облешево

5 Точка (Извештај за одржување на ИСИ 2022)

-Драгица Горгиевска
Писмениот Извештај е изготвен од страна на Ивана Миленкова.

Без дискусија со 10 гласа ЗА се донесе Одлука за усвојување на Извештајот за одржување на ИСИ 2022.

6 Точка (Предлог Програма за награди и податроци во основното и предучилишното образование и воспитание во општина Чешиново-Облешево за 2023 година)
-Драгица Горгиевска
Ова е годишна програма која во зависност од финансиските средства ќе биде реализирана. Акцент во Програмата се става на децата кои ќе покажат резултати во образовниот процес.
-Градоначалникот
Пред некој ден во општината имав посета од дечиња кои во склоп на учебен предмет не посетија за да видат одблизу како функционира Локалната Самоуправа. Се поставуваа разни прашања. Имаше многу конструктивни прашања од нивна страна. Едно од прашањата се однесуваше и за финансирање на одмор за дечињата кои ќе постигнат успех. Ова го имаше претходно, но со ковд кризата последните години не беше реализирано иако беше предвидено во Програмата. Предвидено е вакво нешто да се реализира во 2023 година.
-Славе Донев
Не само за деца кои покажале успех, нека биде и за деца од социјално загрозени семејства.
-Градоначалникот
Сепак и тие треба да покажат успех барем во поведението.
-сане Стојанов
Дали се обезбедени пакетчиња за децата од градинката?
-Градоначалникот
Да во план е да им се дадат пакетчиња на дечињата од градинката.

	
По дискусијата се премина на гласање.
Со 10 гласа ЗА се донесе Програмата за награди и податроци во основното и предучилишното образование и воспитание во општина Чешиново-Облешево за 2023 година.


7 Точка  (Предлог Програма за остварување на социјална заштита во општина Чешиново-Облешево за 2023 година)

-Драгица Горгиевска
Се работи за Програма за остварување на социјална заштита на лица со социјален ризик. Овде спаѓаат барањата за финансиска помош за набавка на лекарства или за социјално загрозени семејства.
-Сане Стојанов
Во Програмата е наведено и помош во превоз на лица со посебни потреби до здравствени установи. Од Кучичино фамилијата на Барич кои цела фамилија се лица со посебни потреби имаат основ за користење на оваа услуга. Реално истите имаат потреба од вакво нешто и сметам дека треба да им биде овозможено.
-Франческо Наков
Пред некој ден на телевизија гледав една сторија на лице социјално загрозено од Теранци.
-Орце Митров
Да тој е социјално загрозен, ама не е се така како што беше прикажано на телевизија.
-Стојан Ангелов
Колку што разбрав се јавиле луѓе кои сакале да помогнат.

Се премина на гласање.
Со 10 гласа ЗА се донесе Програмата за остварување на социјална заштита во општина Чешиново-Облешево за 2023 година.


8 Точка (Предлог Програма за одржување на јавна чистота на подрачјето на општина Чешиново-Облешево за 2023 година)

-Драгица Горгиевска
Донесувањето на Програмата е Законска обврска, иако во реалноста тешка е имплементацијата на истата.
-Орце Митров
Да се поведе повеќе ред за дивите депонии.
-Драгица Горгиевска
Изминатите неколку денови депониите се чистат од страна на фирмата Ескаватори. Откако ќе бидат исчистени ѓубрето ќе треба да се носи на депонијата во Кочани а од таму на депонијата во Мечкуевци. Ќе биде казниво доколку некој се фати да исфрла ѓубре и да формира нова дива депонија.
-Слаџана Ангелова
Надоместок за јавна чистота 20,00 денари.
-Драгица Горгиевска
Како што кажав Програмата е во согласност со Закон но истата реално не се имплементира. На никој не му се наплаќа надоместокот за јавна чистота.
-Саче Донев
Отежнато е движењето по патот Уларци-Чешиново. Има многу кал по коловозот. Треба да се превземе нешто за да не дојде до некои несакани последици.
-Славе Донев
Околу уличното осветлување, многу рано се гасат светилките. Втора смена од работа луѓето се враќаат после 23.00 и веќе селата се во целосен мрак, се осветлува со мобилни телефони. И уличната на главната улица не свете воопшто. 
-сане Стојанов
Овој месец е со најкраток ден. Ни идат и празници Новогодишни и божикни. Да донесеме Заклучок барем  од 15ти до 15ти јануари воопшто да не се гасат уличните сијалици.
-Сашо Донев
Нека биде од 20ти декември до 20 јануари.

Се премина на гласање по предлогот на Сашо Донев
Со 10 гласа ЗА се донесе Заклучок за  регулирање на време на користење на улична расвета на територија на општина Чешиново-Облешево. Уличното осветлување на не се гасе воопшто од 20ти декември до 20ти јануари.

Се премина на гласање за Програмата за јавна чистота.
Со 10 гласа ЗА се донесе Програмата за одржување на јавна чистота на подрачјето на општина Чешиново-Облешево за 2023 година.


9 Точка (Предлог Одлука за утврдување на критериуми за распределба на средства од блок дотацијата за основно онразование за основните училишта во општина Чешиново-Облешево за 2023 година)

	-Драгица Горгиевска
Формулата е согласно Закон, Советот ја потврдува со Одлука.

Без дискусија се премина на гласање.
Со 10 гласа ЗА се донесе Одлуката за утврдување на критериуми за распределба на средства од блок дотацијата за основно онразование за основните училишта во општина Чешиново-Облешево за 2023 година.


10 Точка (Предлог Програма за поттикнување и унапредување на еднакви можности на мажите и жените на територија на општина Чешиново-Облешево за 2023 година)

-Драгица Горгиевска
Законска обврска е донесувањето на оваа Програма.
-Слаџана Ангелова
Средствата наведени во Програмата дали ја следуваат Комисијата.
-Драгица Горгиевска
Да тие средства се за посетување на обуки,трошоци за превоз, трибини и слично каде што актиовност ќе има Комисијата.

Се премина на гласање.
Со 10 гласа ЗА се донесе Програмата за поттикнување и унапредување на еднакви можности на мажите и жените на територија на општина Чешиново-Облешево за 2023 година.

11 Точка (Предлог Програма за работа во областа на располагање со градежно земјиште во сопственост на РСМ на подрачјето на општина Чешиново-Облешево за 2023 година)

-Драгица Горгиевска
Програмата е иста како и за 2022 година бидејки во постапка е собирањето на согласностите за продажба на земјиштето и реално продажбата ќе биде во 2023 година.

Без дискусија со 10 гласа ЗА се донесе Програмата за работа во областа на располагање со градежно земјиште во сопственост на РСМ на подрачјето на општина Чешиново-Облешево за 2023 година.


12 Точка (Нацрт Буџет на општина Чешиново-Облешево за 2023 година)

-Милена Параклиев
По насоки од Министерството за финансии е направен и Нацрт Буџетот.
Основниот Буџет е проектиран на 40.434.209,00 денари
23.414.945,00 износот на сопствените приходи, 15.019.260,00 ДДВ дотацијата.
-Орце Митров
Колку е предвидено за спорт во 2023 година?
-Милена Параклиев
ЛО Спорт и Рекреација 350.000,00 денари. А0 – 10.000,00 денари.
-Франческо Наков
А за улици?
-Милена Параклиев
Улиците се Програма ЈД 1.762.000,00 денари.
-Градоначалникот
Претходните години се правеше многу оптимистички буџет еден вид желботека, но со новите закони ограничени се планирањата. Министерството за финансии дава насоки околу креацијата на Буџетот и мора да се сосредоточеме на таа фискална проекција. Врз основа на тоа не може да прикажаеме развоен буџет. Таа е реалната ситуација, но мора да се креира во рамки на Законот. Финансиската состојба на општината е таа. Со продажба на земјиштето е надеваме дека барем малку ќе се намалат долговите. Се надеваме дека некои судски постапки ќе бидат во Наша корист. И Бањата ја добивме во сопственост. Ако работиме домаќински се надевам дека барем малку ќе се среде финансиската ситуација во општината. Вчера бев во Министерството за финансии и ја кажав реалната ситуација.
-Сане Стојанов
Се согласувам комплет со излагањето на Градоначалникот. Детално го разгледав и Нацрт Буџетот и гледам дека реални се превидувањата, добро е скроен. Имам неколку прашања:
741114 – Пренесен вишок од претходни години?
-Милена Параклиев
Оваа фискална година не е завршена и не знаеме колку ќе има вишок. Со првиот Ребаланс во 2023 година тој вишок ќе биде прикажан, сега немаме таква информација.
-Сане Стојанов
741211 – Капитални трансфери
-Милена Параклиев
Тоа се 2.000.000,00 деннари од Биро за регионален развој за пречистителната станица во с.Чифлик.
-Сане Стојанов
742
-Милена Параклиев
Договорот за ѓубрарката. Првата колона која ја гледате е Буџетот од претходната година.
-Сане Стојанов
40 – На што се долже зголемувањето?
-Милена Параклиев
На зголемувањето на минималната плата. Исто и за Вашите надоместоци ќе бидат согласно просечната плата од претходната година и таму ќе има зголемување.
-Сане Стојанов
42141110 – Електрична енергија
-Градоначалникот
Воспоставивме мерки на шптедење. Имаше реакција од граѓаните околу исклучувањата и се корегира и тој дел. Ние сме сервис на граѓаните и мора да се ориентираме на нивните барања во граници на Нашите можности. Зголемувањата се големи, ако има сериозни покачувања со Ребаланс, проширувања на Буџетот и слично ќе мора да го корегираме и тоа.
-Сане Стојанов
426
429990 – Други Расходи
-Градоначалникот
Тоа се средства кои не можат да се предвидат на друго место односно нема соодветна ставка за нивна исплата од Буџетот. Буџетот е унифициран терк и мора да се предвидат средства по сите ставки. За некои основи не може да се најде соодветна ставка во Буџетот за нивна исплата и затоа овие основи се исплаќаат од други расходи.
-Сане Стојанов
452
-Милена параклиев
Долгувања кај домашни и странски извршители и да се надеваме дека нема да има исплати по вакви основи.
-Сане Стојанов
Да се купе диктафон за да се снимаат седниците на Совет, на тој начин и ќе се запишат сите дискусии а и ќе се олесни работата.
Да се зголеми и ставката за празникот за СВ. Трифун.
Билансот на Расходи на подставка е ист со билансот на расходи на тековни и оперативни расходи.
-Милена Параклиев
Тоа е за паушалите и за кредитот.
Имаме два кредита за водоводот во Облешево и за улиците. За плаќа во две транши во годината и мора да ги имаме обезбедено овие средства. 
-Градоначалникот
Едниот кредит е од Личков, другиот од Крстев, ни се поклопуваат и од тие причини ни е паднат бонитетот на општината.
Што се однесува до набавка на опрема за снимање на седниците УНДП дава вакви средства но треба да бидете активни како работни тела на Советот, да одржувате Комисии.


Со излагањето на Градоначалникот се исцрпи дикскусијата по Нацрт Буџетот.


13 Точка (Нацрт Одлука за извршување на Буџетот на општина Чешиново-Облешево за 2023 година)

-Милена Параклиев
Одлуката за извршување на Буџетот на општина Чешиново-Облешево за 2023 година е всушност начинот на плаќање по основ на донесениот Буџет.

Не се разви дискусија по Одлуката за извршување на Буџетот на општина Чешиново-Облешево за 2023.

14 Точка ( Предлози, прашања и барања)

-Филип Јосев
Патот Пишица-Спанчево, истиот многу се уништи. Дали е предвидено реконструкција.
-Градоначалникот
Тоа е сериозен проблем. Овој проблем го истакнав и на состанокот со Министерот за транспорт и врски. Барањата наши се тој пат да биде реконструиран бидејки сериозно е оштетен со изградбата на новиот експресен пат. Рекоа дека ќе се крпат ударните дупки. Како што разбрав Експресниот пат треба да се финализира до 15ти декември. Ние може само да бараме, општината не е потписник никаде во целата оваа постапка. Со право е овој револт на мештаните. Синохидро мудро има искористено еден пропуст бидејки на патот не стоело ознака до која тонажа можат да се движат возилата и сега истите се вадат на тоа. За пристапот до земјоделските површини треба да се спроведе експропријација. Ќе барам повторно средба со Министерот за да видам до каде е реализацијата од разговорот од Нашиот првичен состанок. Патот е сериозен проблем 
-Славе Донев
Патот Спанчево – Соколарци, истиот беше реконструиран меѓутоа изведувачот не ставил ознака со која тонажа смеат да се движат камионите. Синохидро се вади на оваа ситуација и го уништија патот.
-Градоначалникот
Патот е проект од државно значење. Локалната самоуправа нема никакви ингеренции овде па од тука нема ниту одговорност.
-Франческо Наков
При отварање на патот истиот да се блокира од месното население.
-Градоначалникот
Исто се обидоа кај свети Николе и мислам дека ништо не се постигна со таа мерка.
-Орце Митров
Знам дека беше договорено Кинезите да ги направат и пристапните патишта.
Прашање околу Фудбалот односно Фудбалската Академија. Има многу реакции и озборувања од страна на Влатко Коцев дека ние имаме одобрено средства а не му се исплатени парите, па да прашам колку средства му се иусплатане а ако не му се исплатени зошто не му се исплаќа?
-Милена Параклиев
Ситуацијата со Влатко е следната, исплатено е за Илиндекски Спортски игри и има упте две Одлуку по кои се исплаќа, тоа се Одлуката за гориво за превоз на децата 60.000,00 денари и Одлуката за натпреваревари во трета лига 30.000,00 денари. Во Договорот кој е склучен врз база на Одлуката е да достави уредна документација по која ние ќе ги исплатиме средствата. Од негова страна ми носе неколку фактури за горива од кои јасно се гледа дека точењето на горивото е во размак од 2-3 минути. Вакво нешто јас како Одговорен Сметководител не можам да го прифатам.
Од друга страна со кое право Влатко Коцев ми упаѓа во канцеларија и на телефон го има сликано Записникот од седница на Совет кај мојата дискусија и истото ми го покажува. Ова воопшто не е во ред бидејки е еден вид на притисок. Јас средства ќе одобрам да се исплаќаат само доколку има покритие со веродиостојна документација.
-Драгица Горгиевска
И на мене ми покажуваат СМС пораки од Влатко Коцев каде го споменува моето име. Со оваа негова постапка има елементи на клевета. Јас сум должна да Ви укажам без разлика за која точка на дневен ред се работи за нејзина законитост или незаконитост.
-Сане Стојанов
И јас го покажувам Записникот од Совет на граѓаните, но сметам дека не е коректно да се слика и со тоа да сака да се постигне нешто. Не е во ред постапката на Влатко а инаку Записникот е од јавен карактер и може да го прочита секој.
-Орце Митров
Спомена дека се плаќа за горивото, а за другите средства?
-Милена Параклиев
Немам никакви документи од негова страна врз основа на кои можам да вршам уплата.
-Градоначалникот
Нема да потпишам ниту едно незаконито плаќање. Вие ќе донесете Одлука како колектив меѓутоа на налогот за плаќање стои името на Далибор Ангелов а не Вашето. Одговорноста за плаќањата е моја. Да се внимава по кој основ се одобруваат средства и на кој начин ќе се изврши плаќање. Сите овие средства се исплаќаат на една сметка и средствата за стативите влегуваат тука што заборавивте да ги споменете. Кога ќе се направи ревизија што ќе утврди дека се одлеваат средства на една иста сметка и на сите тие плаќања стои мој потпис. Верувајте дека јас нема да ставам потпис на вакви плаќања. Не Ви навлегувам во вашите ставови и гласања, но јас ќе се водам исклучително согласно Закон. Се што е во рамки на Законот може, но надвор од тоа сум категоричен дека нема да се исплаќа.
-Милена Параклиев
Како што спомена и Градоначалникот и досега се уплаќаше на една сметка, стативи, ИСИ, превоз на деца и сега има барање за плус 250.000,00 денари од кои се одобрени 30.000,00 денари колку што реално можат да се исплатат во оваа фискална година. Ниту имаме средства, ниту пак се предвидени во Буџетот. Ако ги соберете овие средства со средствата кои се исплатија вкупно за ИСИ, за Фудбалскиот клуб Чешиново ќе видете дека општината има исплатено многу средства по основ за спорт. Трезорот ќе работи уште три недели.
-Градоначалникот
Зошто Комисијата за спорт не ги разгледа документите кои ги приложува Влатко. Во таков случај ќе има чиста ситуација за на Совет. Да се земе во предвид дека општината не може да биде генерален покровител на клубот, ние може да бидеме само спонзори во граници на Нашите можности. Ова им беше јасно кажано, но гледам дека работите добија друг тек. Ни се наложија од страна на влада и мерки за штедење, енергетска криза е. Не може да ги покриеме сметките за електрична енергија. Работиме со блокирана сметка, склучуваме динамични планови за плаќање со цел да не бидеме тужени. Плаќаме по  опомени. Иритирачко е на иста сметка да се одлеваат многу средства и тоа без реално покритие. Кога зборувам за реално зборувам дека документите кои се приложуват не се законски издржани. Се што е во рамки на Законот ДА, но доклку отстапува од тоа НЕ.
-Сане Стојанов
Ќе го цитирам моето излагање во врска со ова прашање од минатата седница.
Прочитан извадок од Записникот од шеснаесетата седница.
Нека ги донесе Влатко сите фактури и Договори кои ги има во одделението за финансии, нека се разгледаат и на наредна седница да донесеме Одлука колку средства ќе му се одобрат. Еднаш да донесеме Одлука и да го тргнеме ова прашање од Дневен ред. Во иднина да бидеме воздржани околу вакви прашања за кои не може да најдеме решенија. Ќе повторам нека се повика Влатко и да ги достави документите кои ќе ги разгледаме на наредна седница и ќе донесеме Одлука. Врз основа на издржани фактури, за она што нема да се одобри да се објасни од кои причини.
Друго што сакам да прашам во Кучичино во објектот во гробиштата правеме капела и имаме потреба од една метална врата. Доколку има некоја да ни се донира.
-Градоначалникот
Ставете како ставка во Буџетот и нека се одобрат средства.


	Со исцрпување на Дневниот ред заврши седумнаесетата редовна седница на Советот на општина Чешиново-Облешево.
	Седницата заврши во 12.45 часот.

